Ved valget i 2011 ble Kroatias sosialdemokratiske parti SDP parlamentets største med 59 representanter. Kroatias kristeligdemokratiske parti HDZ er Sabors nest største med 43 representanter. SDP har imidlertid ved hjelp av andre partier og representanter lykkes i å danne en koalisjon med tilsammen 81 representanter i Sabor, og dermed fått regjeringsmakten. Regjeringskoalisjonen ble kalt etter en restaurant , hvor koalisjonsavtalen ble inngått.